OpenLLM-France/wikimedia huggingface dataset:
# Magia (Shakira)

Magia Shakiraren lehen diskoa da. 1991n merkaturatu zen eta Txileko Villa del Mar jaialdia irabazi zuen. 13 urterekin grabatu zuen disko hau, Kolonbian 1200 kopia saldu zituelarik.

## Kantu zerrenda

* "Sueños" (Shakira Mebarak) – 3:47
* "Esta Noche Voy Contigo" (Miguel Enrique Cubillos) – 3:53
* "Lejos De Tu Amor" (Pablo, Tedeschi) – 3:09
* "Magia" (Shakira Mebarak) – 4:43
* "Cuentas Conmigo" (Juanita Loboguerrero , Miguel Enrique Cubillos) – 4:01
* "Cazador De Amor" (Shakira Mebarak) – 3:07
* "Gafas Oscuras" (Shakira Mebarak) – 3:13
* "Necesito De Ti" (Shakira Mebarak) – 3:41
* "Lejos De Tu Amor (Versión Remix)" (Pablo Tedeschi) – 3:13

## Kanpo estekak

* Datuak: Q829329
# Magia beltz

Magia beltza liturgia magikoko ekintzak dira, baldin eta haien izaera, metodoak edo helburuak gizarteak normalean onartzen ez baditu eta, oro har, helburu pertsonala, berekoia eta propioa badute, ondorio sozial edo publikoetan pentsatu gabe. Magia beltza sorginkeria mota bat da, eta zoritxarra, gaixotasunak edo beste edozein motatako kalteak sortzeko sortutako gaiztakeriak ustez egiteak definitzen du. Magia zuri terminoaren antonimo gisa erabiltzen dute.

## Erreferentziak

* ↑ Euskalterm: [Hiztegi terminologikoa] [2003]

## Kanpo estekak

* Datuak: Q690768
# Magic: The Gathering

Magic: The Gathering (Magic laburtua; eusk. 'Magic: Biltzarra') fantasiazko karta-jokoa da, egun Wizards of the Coastek argitaratzen duena. Jatorrizko jokoa Richard Garfieldek diseinatu zuen 1993an eta hogei milioi jokalari baino gehiago ditu.
Partida bakoitzean bi (edo gehiago) mago indartsuk (planeswalker izenekoak) hartzen dute parte. Arao, tramankulu eta kreaturak erabiliz, aurkaria menderatu behar dute.

## Kanpo estekak

* MagicTheGathering.com (Ingelesez)
* Datuak: Q207302
* Multimedia: Magic: The Gathering / Q207302
# Maghery

Maghery (irlanderaz an Machaire) Ipar Irlandako udalerria da, Armagh konderrian dagoena. 2001ko erroldaren arabera 201 biztanle zituen.

## Kanpo estekak

* Datuak: Q6730418
* Multimedia: Maghery / Q6730418
# Manuae (Sozietate uharteak)

Manua'e, Manuae edo Scilly, Polinesia Frantsesako Sozietate uharteediko atoloi bat da, Haizebeko uharteetan eta Ozeano Barean.
* Datuak: Q1340719
* Multimedia: Manuae (Society Islands) / Q1340719
# Manuaniceras

Manuaniceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12262962
# Manual debozionezkoa

Manual debozionezkoa (izenburu osoa, jatorrizko grafian: Manual Devotionezcoa, edo ezperen oren oro escuetan erabilltçeco liburutchoa) Joanes Etxeberri Ziburukoak idatzitako liburua da, lehen aldiz 1627an Bordelen argitaratua. 1669an bigarrenez argitaratu zen eta 1981ean edizio kritikoa plazaratu zuen Euskaltzaindiak, Patxi Altunak burutua.
Liburua bi zatitan banaturik dago:
* Lehen zatian kristau doktrinaren oinarriak azaltzen dira, 3814 bertsok osatzen dute.
* Bigarren zatian otoitzak biltzen dira, 4000 bertsok osatzen dute.
Hizkuntzari dagokionez, lapurtera da Etxeberrik erabili zuen forma. Bertso bidez idatzia da ia guztia, eta formari dagokionez, 15 silabatako bertsoak erabili zituen, binaka errimatzen dutenak.
Adibide gisa, hemen 1085-1090 bertsoak, heriotzari buruzkoak:
| Jatorrizko idazkeran | Gaur egungo idazkeran |
| Hi aguertu artean tuc gure hitzac handiac Baiñan aguertu eta hic ichilltcen tuc mihiac. Arranoa datorreno choriac dic cantatcen, Navaritu duenean, ordean, duc ichilltzen. Hitzaz eta gutzaz berdin duc, erio cruela, Gure ahoa hersten duc, hi aguertu beçala. | Hi agertu artean dituk gure hitzak handiak Baina agertu eta hik isiltzen dituk mihiak. Arranoa datorreno txoriak dik kantatzen, Nabaritu duenean, ordea, duk isiltzen. Hitaz eta gutaz berdin duk, erio krudela, Gure ahoa hersten duk, hi agertu bezala. |

## Erreferentziak

* ↑ Etxeberri, Joanes. (1981). Manual Devotionezcoa (edizio kritikoa). Euskaltzaindia.
# Manubach

Manubach Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 328 biztanle zituen 7,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648425
* Multimedia: Manubach / Q648425
# Manual de Pintura e Caligrafia

"Manual de Pintura e Caligrafia" José Saramago idazle portugaldarrak kaleratutako lehenengo eleberriaren izenburua da, 1977an argitara emanda.

## Kanpo estekak

* (Portugesez)Liburuaren aipamena
* Datuak: Q3285227
# Mathias Flückiger

Mathias Flückiger (Berna, 1988ko irailaren 27a) kirolari suitzarra da, mendiko txirrindularitzan aritzen dena.
Bi Udako Joko Olinpikotan parte hartu du, zilarrezko domina lortu zuen Tokio 2020an eta seigarrena izan zen Rio de Janeiron, 2016.
2012 eta 2020 bitartean, hiru domina irabazi zituen Mendiko Txirrindularitzako Munduko Txapelketan, eta brontzezko domina bat 2020ko Mendiko Txirrindularitzako Europako Txapelketan.

## Nazioarteko dominak

Joko Olinpikoak :
| Urtea | Lekua | Domina | Lehiaketa |
| 2020 | Tokio | Brontzea | Mendiko txirrindularitza |
| Munduko txapelketa ||||
| Urtea | Lekua | Domina | Lehiaketa |
| 2012 | Leogang/Saalfelden | Brontzea | Mendiko txirrindularitza |
| 2019 | Mont-Sainte-Anne | Zilarra | Mendiko txirrindularitza |
| 2020 | Leogang | Zilarra | Mendiko txirrindularitza |
| Europako Txapelketa ||||
| Urtea | Lekua | Domina | Lehiaketa |
| 2020 | Monteceneri | Brontzea | Mendiko txirrindularitza |

## Erreferentziak

* ↑ «Olympedia – Mathias Flückiger» www.olympedia.org (Noiz kontsultatua: 2021-08-06).
* ↑ «Mountain Bike - Matthias Flückiger (Switzerland)» www.the-sports.org (Noiz kontsultatua: 2021-08-06).

## Kanpo estekak

* Datuak: Q3298563
* Multimedia: Mathias Flückiger / Q3298563
# Mathias Goeritz

Mathias Goeritz (Danzig, Alemania —gaur egun Gdansk, Polonia—, 1915eko apirilaren 4a - Mexiko Hiria, Mexiko, 1990eko abuztuaren 4a) mexikar artista izan zen, alemaniarra jatorriz.

## Bizitza

Alemanian jaio zen, eta Berlinen bizi izan zen gaztarora arte. Sorterrian egin zituen artearen historiako eta filosofiako ikasketak, baina nazionalsozialismoak aginpidea eskuratu zuenean, 1936. urtean, Europan eta Afrikako iparraldean barrena bidaiatu zuen, eta 1944an Mexikora aldatu zen.
Mexikon kokatu eta berehala hasi zen goi-mailako artistekin tirabiretan, eta tirabira haietan, Riverak eta Siqueirosek artista izateko inolako talenturik eta prestakuntzarik gabeko iruzurgiletzat hartu zuten Goeritz. Baina 1957. urtean, Mexikoko Unibertsitate Autonomoko diseinu bisualeko lantegi baten zuzendari izendatu zuten, eta geroago Universidad Iberoamericanak Arte Plastikoen Eskola sor zezala eskatu zion. Harrezkero, eragin handia izan zuen plastikaren alorrean, eta Mexikoko plastikaren eraberritzailetzat hartua izan zen.
1953an egin zuen bere obra esperimental nagusietako bat, Echo museoa, eta harrezkeroko eskulturekin arkitektura emozional deritzon joeraren aitzindari izan zen; joera horren baitan diseinu garbiko eraikinak egin zituen, funtzionaltasunaren gainetik eskulturaren zentzuari lehentasuna emanez. Ezaugarri horiek erakutsi zituen, besteak beste, Luis Barragán arkitekto ospetsuaren enkarguz, Ciudad Satéliteko sarrerako Torres de Satélite lanean, 1957. urtean. Beste lan aipagarri batzuk: Automexeko dorreak (1963), Ricardo Legorretarekin batera; Prisma txertatuak, Banbiren koroa (1979) eta UNAM eskulturagunea (1979), Mexiko Hirian; eta Goeritzen arkitekturaren alorreko lan konplexu eta interesgarriena, Labirintoa (1980, Jerusalem).
Goeritzek alemaniar espresionismoaren kutsua erakutsi zuen pinturan, eta arkitekturan eta eskulturan, berriz, diseinu garbiak eta soilak bilatu zituen, gizartearen maila espirituala goratzeko bide gisa; kezka berezia erakutsi zuen artearen eta izadiaren arteko sintesia bilatzeko, eta 1960ko hamarraldian amerikar minimalistek aurrera eramandako zenbait ideia iragarri zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64487
* Multimedia: Mathias Goeritz / Q64487
# Mathias Lobato

Mathias Lobato Brasilgo udalerri bat da, Minas Gerais estatuan kokatua. 3.038 biztanle ditu 172,297 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790428
* Multimedia: Mathias Lobato / Q1790428
# Mathias Müller

Mathias Müller (1992ko apirilaren 3a) alemaniar belar-hockey jokalaria da eta Bundesligako Hamburger Polo Club eta Alemaniako talde nazionalean defendatzaile gisa jokatzen du.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Gizonezkoa |
| 2024 | Paris | 02 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2015 | Londres | 02 ! | Gizonezkoa |

## Erreferentziak

* ↑ «Mathias Muller» Rio2016.com (Rio 2016 Organising Committee for the Olympic and Paralympic Games).
* ↑ (Alemanez) «Nationalspieler Portraits» www.hockey.de (German Hockey Federation).
# Mathias Rust

Mathias Rust (Wedel, Mendebaldeko Alemania, 1968ko ekainaren 1a) alemaniar hegazkin pilotu bat da.
1987ko maiatzaren 28an, Gerra Hotzaren amaieraldera, 18 urteko pilotu nerabe amateurra zela, Alemaniako Hanburgo hiritik, bakar-bakarrik, Cessna 172 hegazkin bat pilotatuz abiatu, eta Sobietar Batasuneko defentsa sistemak sahiestuz Moskuko Plaza Gorrian lurrartzea lortzeagatik mundu osoan ospetsu egin zen.

## Hegaldia

Hegaldia burutzeko, Alemaniatik Sobietar Batasunera zuzenean hegan egin beharrean, Alemaniatik, aurkako norantzan hegan eginez, Feroe Uharteak zeharkatu eta Islandiara iristean biratuz, Norvegia eta Suedia zeharkatu, eta Finlandian barna Sobietar Batasunean barneratu zen.
* Rusten hegaldiaren ibilbidea.
* Rusten Cessna 172 hegazkina erakusgai.
Sobietar Batasuneko segurtasun sistemak nola sahiestu zituen inoiz argitu ez arren, adituen arabera, Baltikoaren kostaldetik Moskura doazen burdinbideen gain altuera baxuan hegan eginez lortu zuela uste dute, honela sobietar aire defentsa ekidinez.
Plaza Gorrian lurrartzean, KGBko agenteek atxilotu eta irailaren 2an epaitua eta 4 urteko espetxealdira zigortua izan zen. Moskuko Lefortovo presondegian 432 egun espetxean igaro ondoren, baldintzapeko askatasunean jarri zuten. 1988ko abuztuaren 3an Mendebaldeko Alemaniara itzuli zen, aurrez Andrei Gromyko sobietar estatu idazkariak haren askatasun baimena sinatu ondoren.

## Ondorioak

Hegaldi honek Sobietar Batasunean ondorio politikoak ere izan zituen. Orduko, Mikhail Gorbatxov sobietar agintari nagusiak Sergei Sokolov defentsa ministroa eta Alexander Koldunov aire defentsako komandantea kargugabetu eta bere aldeko politikariak ipintzeko aprobetxatu zuen, biak ere Perestroika eta Glasnostren aurkariak baitziren.
* Datuak: Q76657
* Multimedia: Mathias Rust / Q76657
# Mathiasita

Mathiasita oxido motako minerala da eta crichtonita taldearen kidea da.

## Ezaugarriak

Mathiasita oxido mineralaren formula kimikoa hau da: ${\ce {(K, Ba, Sr)(Zr, Fe)(Mg,Fe)2 (Ti,Cr,Fe)18O38}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Mathiasite: Mineral information, data and localities.» www.mindat.org (Noiz kontsultatua: 12-05-2019).
# Mathias Fritsche

Mathias Fritsche alemaniar musikari eta konposatzaile bat da, bereziki ezaguna sarean argitaratu dituen abesti ezagunen birmoldatze instrumentalengatik. 2015ean argitaratu zuen bere lehen abestia, zehazki, urte horretako abuztuaren 14an. Haren musika instrumentala, lasaia eta moldakorra da. Hala ere, pop eta rock estiloan ere esperimentatu du eta haren abesti eta konposaketa guztietan instrumentuen aberastasun handia dago.

## Argitalpenak

* You make it all right (2015) (Ondo egiten duzu)
* Angels Reborn (2015) (Aingeruen Berpizkundea)
* Wake Up (2015) (Esnatu)
* Schön dich zu sehen (2016) (Pozten naiz zu ikusteaz)
Horiez gain, bere YouTubeko kanalean zenbait bertsio eta konposaketa argitaratu ditu, hala nola, Alan Walkerrenak eta Rihannarenak. 2019ko azaroan berrogeita hamar mila jarraitzailetik gora zituen sare sozial horretako kanalean.

## Erreferentziak

* 1 2 (Alemanez) «About» Mathias Fritsche (Noiz kontsultatua: 2019-11-17).
* ↑ «Mathias Fritsche» YouTube (Noiz kontsultatua: 2019-11-17).
* Datuak: Q75299763
# Mathias Gidsel

Mathias Gidsel, (Skjern, Danimarka, 1999ko otsailaren 8a), eskubaloian aritzen den kirolari danimarkarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen eskubaloian, Danimarka ordezkatuz; Frantziako taldearen (urrezko domina) atzetik eta Espainiako taldearen (brontzezko domina) aurretik sailkatu zen Danimarka.
Tokion, honako hauek osatzen zuten Danimarkako taldea: Lasse Andersson, Mathias Gidsel, Jóhan Hansen, Mikkel Hansen, Jacob Holm, Emil Jakobsen, Niklas Landin Jacobsen, Magnus Landin Jacobsen, Mads Mensah Larsen, Kevin Møller, Henrik Møllgaard, Morten Olsen, Magnus Saugstrup, Lasse Svan eta Henrik Toft Hansenek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, gizonezkoa. |

## Erreferentziak

* ↑ «Mathias Gidsel» olympedia.org (Ingelesez)
* ↑ "Mathias Gidsel" olympics.com (Gaztelaniaz)

## Kanpo estekak

* Datuak: Q104840470
# Mathias Mongenast

Mathias Mongenast (Diekirch, 1843ko uztailaren 12a - Luxenburgo, 1926ko urtarrilaren 10a) luxenburgotar politikaria izan zen Luxenburgoko lehen ministroa izan zen 1915eko urriaren 12tik azaroaren 6ra.
Finantza zuzendari nagusia izan zen 1885etik 1915era. 1915eko urriaren 12an lehen ministro bihurtu zen Paul Eyschen hil zenean. Azaroaren 5ean dimititu zuen, Maria Adelaida dukesa handiarekin irakasleen prestakuntzarako eskolako zuzendariaren izendapenari buruzko desadostasunaren ondoren.
Dimisioa eman ondoren, estatu-kontseilari izendatu zuten.
* Datuak: Q665685
* Multimedia: Mathias Mongenast / Q665685
# Marina City

Marina City, Ameriketako Estatu Batuetako Chicago hirian dagoen etxebizitza etxe orratz multzoa da. Bi dorreek 179 metro eta 61 solairu dauzkate eta 1964an amaitu zituzten eraikitzen.
Bertrand Goldberg arkitektoak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Marina Cityri buruzko argazkiak eta informazioa.
* Datuak: Q653584
* Multimedia: Marina City / Q653584
# Marina Arismendi

Ana Marina Arismendi Dubinsky (Montevideo, Uruguai, 1949ko maiatzaren 30a) uruguaitar politikaria eta eskola-irakaslea da. Fronte Zabala koalizioa osatzen duen Uruguaiko Alderdi Komunistako kidea da. Uruguaiko Gizarte Garapeneko ministroa izan zen bi legegintzalditan: 2005 eta 2010 bitartean, eta 2015 eta 2020 bitartean.

## Kanpo estekak

* Datuak: Q3038214
* Multimedia: Marina Arismendi / Q3038214
# Marina Baixa

La Marina Baixa Valentziar Herrialdeko eskualdea da. Iparraldean Comtat eta Marina Alta ditu, hegoalde eta ekialdean Mediterraneoa, hego-mendebaldean Alacantí eta ipar-mendebaldean Alcoià.
Eskualdeak 18 udalerri ditu, 605,03 km²ko azalera du eta 2005ean 166.255 biztanle zituen. Hiriburu tradizionala la Vila Joiosa da baina udalerririk populatuena eta hiriburu ekonomikoa Benidorm da.

## Udalerriak

| Udalerria | Biztanleria | Azalera | Dentsitatea |
| l'Alfàs del Pi | 21.670 | 19,26 | 1.033,90 |
| Altea | 24.056 | 35,30 | 641,58 |
| Beniardà | 222 | 15'74 | 13'43 |
| Benidorm | 72.062 | 38,51 | 1.793,24 |
| Benifato | 201 | 11'90 | 15'79 |
| Benimantell | 512 | 37'90 | 12'29 |
| Bolulla | 454 | 13'60 | 29'33 |
| Callosa d'en Sarrià | 7.894 | 34,66 | 231,04 |
| el Castell de Guadalest | 240 | 16'00 | 13'97 |
| Confrides | 315 | 40'00 | 7'57 |
| Finestrat | 6.807 | 42,25 | 117,04 |
| la Nucia | 18.593 | 21,36 | 726,54 |
| Orxeta | 898 | 24,06 | 31,50 |
| Polop | 4.474 | 22,58 | 171,34 |
| Relleu | 1.338 | 76,87 | 14,17 |
| Sella | 636 | 38,72 | 16,50 |
| Tàrbena | 809 | 31,67 | 23,93 |
| la Vila Joiosa | 32.733 | 59,25 | 515,61 |

## Ikus, gainera

* Valentziar Herrialdeko eskualdeak
* Benidorm
* Marina Alta

## Kanpo estekak

* (Katalanez) Alto Palancia País Valencià, poble a poble, comarca a comarca webgunean.
* Datuak: Q2247607
* Multimedia: Marina Baixa / Q2247607
# Marina Canetta

Marina Canetta (São Paulo, 1989ko apirilaren 1a) arkularia da. Brasil ordezkatu zuen 2016ko Udako Olinpiar Jokoetan.

## Erreferentziak

* ↑ Marina Canetta

## Kanpo estekak

* Datuak: Q26132646
# Marina Centre

Marina Centre edo Marina Central (txineraz: 滨海中心; malaysieraz: Marina Pusat) Singapurren hegoaldeko Downtown Core barneko lurzoru berreskuratua da. Marina South eremuarekin batera, babestutako Marina Bay inguratzen du.
Suntec City, Marina Square, Millenia Walk, Zelaigunea – Badiako antzokiak eta South Beach dorrea Marina Central barruan daude.

## Hotelak

* Marina Mandarin Singapur - Meritus Hotels & Resorts-ek kudeatzen du
* Mandarin Oriental Singapur - lehen The Oriental Singapore
* Pan Pacific Singapur
* Raffles Hotel Singapur
* Fairmont Singapur - lehen Raffles The Plaza, Westin Plaza horren aurretik
* Swissotel The Stamford - antzina Westin Stamford
* Ritz-Carlton Millenia Singapore
* Conrad Centennial Singapur
* JW Marriott Hotel Singapur South Beach
* Capitol Kempinski Hotel Singapur

## Merkataritza-guneak

* Marina Square
* Suntec City Mall
* CityLink Mall
* Raffles City Shopping Centre

## Erreferentziak

* ↑ (Ingelesez) «Marina Central» Marina Central.
* ↑ «Pilot Business Improvement District Programme» www.ura.gov.sg.

## Kanpo estekak

* Datuak: Q6763797
* Multimedia: Marina Centre / Q6763797
# Marina Arruti

Marina Arruti (Donostia, 1972ko maiatzaren 23a - ) euskal golfaria da.

## Biografia

Aita Jesus Arruti golf irakaslea, neba Jesus Mari eta ahizpa Amaia golfari profesionalak ditu. 1995eko urtarrilaren 5ean, profesional bihurtu zen.

## Palmaresa

* 1993 : Portugalgo Nazioarteko Emakumezko Golf Txapelketa
* 1994 : British Under 23 Amateur Championship
* 1999 : Austriako Open
* 2001 : Mahou Open
* 2003 : Mahou Open
* 2006 : Espainiako Emakumezko Golf Txapelketa

## Kanpo estekak

* Auñamendi Entziklopedia
* Datuak: Q12263087
# Marina Comas

Marina Comas Oller (Santa María de Besora, Bartzelona, Katalunia, 1996ko irailaren 1a) kataluniar aktorea da. 2011n aktore berri onenaren Goya saria irabazi zuen, baita bigarren mailako aktore onenaren Gaudí saria ere, Pan negro (Pa negre) filmean egin zuen paperarengatik.

## Biografia

14 urterekin egin zuen debuta Pan negro (Pa negre) filmean. Paper horri esker, aktore errebelazio onenaren Goya Saria irabazi zuen eta bigarren mailako aktore onenaren Gaudí Saria.
2011n Terra baixa filmean parte hartu zuen. Geroago Patricia Ferreiraren Los niños salvajes (Els nens salvatges) filmeko protagonista izan zen, Àlex Monner eta Albert Barorekin batera, Malagako zinemaldiko film onenaren Urrezko Biznagaren irabazlea.

## Filmografia

Hauexek dira bere lan batzuk:
| Urtea | Filma | Pertsonaia | Zuzendaria |
| 2014 | El café de la Marina | Rosa | Silvia Munt |
| 2013 | Canguro(film laburra) | Laura | Pau Cabarrocas |
| 2012 | Los niños salvajes (Els nens salvatges) | Oki | Patricia Ferreira |
| 2011 | Rem (film laburra) | Alicia | Javier Ferreiro |
| 2010 | Pan negro (Pa negre) | Núria | Agustí Villaronga |

## Telebista

| Urtea | Seriea | Pertsonaia | Katea |
| 2014 | La Riera | Candela | TV3 |
| 2013 | Pulseras rojas | Nuria | TV3, TNT eta Antena 3 |
| 2011 | Terra Baixa | Nuri | TV3 |

## Sariak
### GOYA SARIAK

| Urtea | Kategoria | Filma | Emaitza |
| 2011 | Emakumezko aktore berri onena | Pan negro (Pa negre) | Irabazlea |

### GAUDÍ SARIAK

| Urtea | Kategoria | Filma | Emaitza |
| 2013 | Aktore protagonista onena | Los niños salvajes (Els nens salvatges) | Izendatua |
| 2011 | Bigarren mailako aktore onena | Pan negro(Pa negre) | Irabazlea |

## Erreferentziak

* ↑ Marina Comas en estamosrodando.com
* ↑ ‘Pan negro’ arrasa en los Premios Gaudí
* ↑ Marina Comas en Los Premios Goya
* ↑ (Gaztelaniaz) «FilmAffinity» FilmAffinity (Noiz kontsultatua: 2023-10-02).
* ↑ (Gaztelaniaz) «Marina Comas, de 'Pa negre' a 'Terra baixa'» Fotogramas 2011-04-28 (Noiz kontsultatua: 2023-10-02).
* ↑ (Gaztelaniaz) «FilmAffinity» FilmAffinity (Noiz kontsultatua: 2023-10-02).

## Kanpo estekak

* Marina Comas Internet Movie Databaseren webgunean (Ingelesez)
* Datuak: Q3827534
* Multimedia: Marina Comas / Q3827534
# Maria Ana Josefa Austriakoa (1654-1689)

Maria Ana Josefa Austriakoa (1654ko abenduaren 30 – 1689ko apirilaren 14a) Jülich-Bergeko dukesa ezkontidea eta Palatinatuko printzesa-hauteslea izan zen. Fernando III.a Germaniako Erromatar Inperio Santukoaren eta Leonora Gonzaga hirugarren emaztearen alaba gazteena zen.
1678ko urriaren 25ean Maria Ana Joanes Gilen Palatinatukoarekin ezkondu zen, Leonor Madalena Neuburgekoaren anaia, Leopoldo I.a Germaniako Erromatar Inperio Santukoaren hirugarren emaztea eta Maria Anaren anaia-ordea. Ezkontza eta gero Düsseldorfera joan ziren bizitzera. Ezkontza opari gisa, Filipe Gilen Palatinatukoak Jülich eta Bergeko dukerriak eman zizkien 1679an. Bi seme-alaba izan zituzten, baina biak jaio ziren egunean bertan hil ziren.
Maria Ana tuberkulosiak jota hil zen 1689an.
* Datuak: Q112088
* Multimedia: Archduchess Maria Anna Josepha of Austria / Q112088
# Maria Angelica Motta-Maués

Maria Angelica Motta-Maués (1940ko apirilaren 21a) brasildar antropologo eta irakaslea da, genero-ikasketetan aitzindaria Brasilgo Iparraldeko eskualdean.

## Bizitza

Maria Angelica Motta 1940an jaio zen. 1962an historian graduatu zen Paráko Unibertsitate Federalean. Handik gutxira, Raymundo Heraldo Maués senarrarekin batera Bragançara joan zen, non Guamáko prelaturan eta Rádio Educadora de Bragançan hasi ziren lanean, Ação Popular mugimenduarekin lotura mantentzeaz gain. 1964ko kolpe militarra zela eta, Belémera itzuli ziren.
1971n lehiaketa publiko baten bidez onartua, Maria Angelica Motta-Maués Paráko Unibertsitate Federaleko antropologiako lehen irakasle bihurtu zen.
1977an, Klaas Woortmannen zuzendaritzapean, master amaierako defendatu zuen Brasiliako Unibertsitatean: "Trabalhadeiras" e "Camarados": um estudo do status das mulheres numa comunidade de pescadores.
1997an soziologiako doktoretza lortu zuen, Carlos Hasenbalgen zuzendaritzapean Negro sobre Negro: a questão racial no pensamento das elites negras brasileiras tesia defendatuz.
Genero-ikasketetan aitzindaria, Grupo de Estudos e Pesquisas Eneida de Moraes (GEPEM) taldea sortu du Luzia Miranda Álvares eta Eunice Ferreira irakasleekin batera. Grupo de Estudos e Pesquisas em Antropologia das Crianças, Infâncias e Juventudes (Juerê) taldearen sortzean ere parte hartu du.

## Lanak
### Liburuak

* O Folclore da Alimentação: Tabus Alimentares na Amazônia (Raymundo Heraldo Mauésekin batera, 1980)
* Trabalhadeiras e Camarados: Relações de gênero, simbolismo e ritualização numa comunidade amazônica (1993)

### Artikuluak

* Negros em bailes de negros: sociabilidade e ideologia racial no "meio negro" em Campinas (1950/1960) (2009)

## Erreferentziak

* 1 2 3 4 (Portugesez) «Raymundo Heraldo e Maria Angélica Motta Maués» FGV (Noiz kontsultatua: 2022-12-07).
* 1 2 3 4 (Portugesez) «Entrevista: breves registros da vida acadêmica» Gênero na Amazônia 1 (Noiz kontsultatua: 2024-07-16).
* ↑ (Portugesez) «Maria Angelica Motta-Maués» Curso de Especialização em Análise das Teorias de Gênero e Feminismos na América Latina (Noiz kontsultatua: 2024-07-16).
* 1 2 3 (Portugesez) Leite, Leila. «Maria Angelica Motta-Maués» Revista Visagem (Noiz kontsultatua: 2024-07-16).

## Kanpo estekak

* Datuak: Q115627391